4.7.2023.
LV
Eiropas Savienības Oficiālais Vēstnesis
C 236/13
PROCEDŪRAS, KAS SAISTĪTAS AR KONKURENCES POLITIKAS ĪSTENOŠANU
EIROPAS KOMISIJA Iepriekšējs paziņojums par koncentrāciju (Lieta M.11082 – ARP / GRI / JV) Lieta, kas pretendē uz vienkāršotu procedūru (Dokuments attiecas uz EEZ)
(2023/C 236/05)
1.
Komisija 2023. gada 27. jūnijā saņēma paziņojumu par ierosinātu koncentrāciju, ievērojot Padomes Regulas (EK) Nr. 139/2004 (1) 4. pantu.
Šis paziņojums attiecas uz šādiem uzņēmumiem: — Agencja Rozwoju Przemysłu S.A. (“ARP”, Polija), ko pilnībā kontrolē Polijas valsts, — GRI Renewable Industries, S.L. (“GRI”, Spānija), ko kopīgi kontrolē uzņēmumi Acek Group un Mitsui Group.
Uzņēmumi ARP un GRI Apvienošanās regulas 3. panta 1. punkta b) apakšpunkta un 3. panta 4. punkta nozīmē iegūs kopīgu kontroli pār JV.
Koncentrācija tiek veikta, iegādājoties daļas jaunizveidotā kopuzņēmumā.
2.
Attiecīgie uzņēmumi veic šādu uzņēmējdarbību:
— ARP visā pasaulē darbojas tādās jomās kā portfeļuzņēmumu un nekustamā īpašuma pārvaldība un kultūras mantojuma saglabāšana.
Ar sava meitasuzņēmuma starpniecību ARP arī ražo un izplata sauszemes vējturbīnu torņus, — GRI ražo un piegādā vējturbīnām paredzētas metāla detaļas, t. i., GRI ražo (sauszemes un atkrastes) vējturbīnu torņus, atlokus un lējumus.
GRI darbojas visā pasaulē.
3.
Kopuzņēmums darbosies šādās uzņēmējdarbības jomās: atkrastes vējturbīnu torņu ražotnes projektēšana, būvniecība un ekspluatācija Gdaņskā (Polija).
4.
Iepriekšējā pārbaudē Komisija konstatē, ka uz paziņoto darījumu, iespējams, attiecas Apvienošanās regulas darbības joma.
Tomēr galīgais lēmums šajā jautājumā netiek pieņemts.
Ievērojot Komisijas paziņojumu par vienkāršotu procedūru dažu koncentrācijas procesu izskatīšanai saskaņā ar Padomes Regulu (EK) Nr. 139/2004 (2), jānorāda, ka šī lieta ir nododama izskatīšanai atbilstoši paziņojumā paredzētajai procedūrai.
5.
Komisija aicina ieinteresētās trešās personas iesniegt tai savus iespējamos apsvērumus par ierosināto darījumu.
Apsvērumiem jānonāk Komisijā ne vēlāk kā 10 dienu laikā pēc šīs publikācijas datuma.
Vienmēr jānorāda šāda atsauce: (1) OV L 24, 29.1.2004., 1. lpp.
(“Apvienošanās regula”).
(2) OV C 366, 14.12.2013., 5. lpp.